**ΑΔΑ: 6ΦΩΖΟΡΡ3-Η45**

 **Αρ.Πρωτ.: 1709/15.03.2022**

**ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ**

**ΘΕΜΑ: «Πρόσκληση συλλογής προσφορών για την προμήθεια και τοποθέτηση αυτόνομου συστήματος ελέγχου πρόσβασης στην κεντρική θύρα της μονάδας νοσηλείας του πρώτου ορόφου του Γ.Ν. Θήρας»**

**ΣΧΕΤ: α. Ν.4412/16 και τις λοιπές διατάξεις κείμενης νομοθεσίας**

 **β. Την με Αρ. Πρωτ. 1307/28.02.2022 εισήγηση της Τεχνικής Υπηρεσίας του Γ.Ν. Θήρας .**

Προϋπολογισθείσα δαπάνη: **Χίλια οκτακόσια εξήντα ευρώ ( 1.860,00 € ) συμπεριλαμβανομένου του νόμιμου Φ.Π.Α**

|  |  |
| --- | --- |
| Κριτήριο αξιολόγησης | Ημερομηνία δημοσίευσης στο ΔΙΑΥΓΕΙΑ |
| **Χαμηλότερη Τιμή** | 15 Μαρτίου 2022 |

**ΧΡΟΝΟΣ ΔΙΕΝΕΡΓΕΙΑΣ**

|  |  |  |  |
| --- | --- | --- | --- |
| **ΤΡΟΠΟΣ ΥΠΟΒΟΛΗΣ****ΠΡΟΣΦΟΡΩΝ** | **ΤΕΛΙΚΗ ΗΜΕΡΟΜΗΝΙΑ****ΥΠΟΒΟΛΗΣ ΠΡΟΣΦΟΡΩΝ** | **ΗΜΕΡΑ** | **ΩΡΑ** |
| Ανοιχτές προσφορές στο mail: supplies@santorini-hospital.gr και στο fax: 2286035459 | 12 Απριλίου 2022 | Τρίτη | 13:00 μ.μ. |

**ΠΕΡΙΓΡΑΦΗ ΕΡΓΟΥ**

Αντικείμενο της πρόσκλησης είναι η συλλογή προσφορών για την προμήθεια και τοποθέτηση αυτόνομου συστήματος ελέγχου πρόσβασης, εξωτερικώς της κεντρικής θύρας (πυράντοχο δίφυλλο μεταλλικό κούφωμα) της μονάδας νοσηλείας του Πρώτου ορόφου του Γενικού Νοσοκομείου Θήρας. Η τοποθέτηση του συστήματος θα γίνει ώστε η είσοδος στο περιβάλλον πρόσβασης της μονάδας νοσηλείας του πρώτου ορόφου να πιστοποιείται με τη χρήση ονόματος χρήστη (username) και κωδικού εισόδου (password), προσωποποιημένο για κάθε μέλος του ιατρονοσηλευτικού προσωπικού. Τέλος το παραπάνω σύστημα ασφαλείας δεν θα μπορεί να καταργεί ή να αντικαθιστά την ασφαλή πρόσβαση που μπορεί να έχει το λοιπό προσωπικό του Γ. Ν. Θήρας και θα πρέπει να πληροί τις **παρακάτω αναφερόμενες τεχνικές προδιαγραφές**.

Αναλυτικά στην προσφορά να αναφέρεται το κόστος και:

1. Να δοθεί αναλυτική τεχνική περιγραφή του προσφερόμενου συστήματος και των τμημάτων που το απαρτίζουν καθώς και να περιγραφεί αναλυτικά η λειτουργία του.
2. Ο Ανάδοχος να παραθέσει όλα τα απαιτούμενα πιστοποιητικά που επιβεβαιώνουν ότι ο προσφερόμενος εξοπλισμός είναι επιλεγμένος με αυστηρά κριτήρια ποιότητας.

ΤΕΧΝΙΚΕΣ ΠΡΟΔΙΑΓΡΑΦΕΣ ΠΑΡΕΧΟΜΕΝΗΣ ΥΠΗΡΕΣΙΑΣ

**Άρθρο 1: Περιγραφή Συστήματος.**

Το αυτόνομο σύστημα ελέγχου πρόσβασης, εξωτερικώς της κεντρικής θύρας εισόδου της μονάδας νοσηλείας του πρώτου ορόφου (πυράντοχο δίφυλλο μεταλλικό κούφωμα διαστάσεων, πλάτος 1.80μ χ ύψος 2.20 μ), θα περιλαμβάνει μεταλλικό πληκτρολόγιο με κωδικό πρόσβασης. Θα πρέπει η θύρα εσωτερικώς, για λόγους ασφαλείας, να ανοίγει ανά πάσα στιγμή χωρίς την χρήση κάποιου κωδικού.

Το αυτόνομο σύστημα ελέγχου πρόσβασης θα πρέπει να περιλαμβάνει εξωτερικό θυροτηλέφωνο τεχνολογίας TCTC, εσωτερικό θυροτηλέφωνο, επιτοίχια μπουτονιέρα κλίσης με μπουτόν, πληκτρολόγιο και ηλεκτρική κλειδαριά.

**Άρθρο 2: Περιεχόμενο Προσφορών.**

Οι προσφορές υποβάλλονται στην ελληνική γλώσσα, φέρουν υπογραφή και σφραγίδα της εταιρείας και περιλαμβάνουν τα ακόλουθα στοιχεία:

• Να δώσει αναλυτική τεχνική περιγραφή του προσφερόμενου συστήματος και των τμημάτων που το απαρτίζουν καθώς και να περιγράψει αναλυτικά την λειτουργία του.

•Ο Ανάδοχος θα πρέπει να παραθέσει όλα τα απαιτούμενα πιστοποιητικά που επιβεβαιώνουν ότι ο προσφερόμενος εξοπλισμός είναι επιλεγμένος με αυστηρά κριτήρια ποιότητας για συνεχή και απρόσκοπτη λειτουργία.

• Υπεύθυνη δήλωση του Ν.1599/86, όπως εκάστοτε ισχύει, στην οποία θα αναφέρεται ότι ο προσφέρων έλαβε γνώση των όρων και των τεχνικών προδιαγραφών της παρούσης και τους αποδέχεται πλήρως και ανεπιφύλακτα.

**Άρθρο 3:** **Ειδικοί όροι.**

**3.1 Εγκατάσταση & εκτέλεση της σύμβασης**

• Να εγκαταστήσει και να παραδώσει το εν λόγω προσφερόμενο σύστημα σε λειτουργία στο Γενικό Νοσοκομείο Θήρας.

• Να εκπαιδεύσει τους υπεύθυνους τεχνικούς κατά την παράδοση του προσφερόμενου συστήματος στο Γενικό Νοσοκομείο Θήρας, σε θέματα που αφορούν την λειτουργία του.

**3.2 Λοιποί όροι:**

• Το προσφερόμενο σύστημα θα καλύπτεται με τουλάχιστον διετή εγγύηση καλής λειτουργίας, από τη θέση σε λειτουργία. Επισκευή ή αντικατάσταση τυχόν χαλασμένου μηχανήματος ή εξαρτήματος θα καλύπτεται από την εγγύηση.

• Ο χρόνος παράδοσης του εξοπλισμού να μην είναι μεγαλύτερος από 30 ημερολογιακές ημέρες από την ημερομηνία ανάθεσης.

Οι εργασίες μπορούν να εκτελούνται τις καθημερινές και μεταξύ 07:00 π.μ.– 15:30 μ.μ..

Αν ο Ανάδοχος επιθυμεί την εκτέλεση εργασιών και κατά τις αργίες (Σάββατο, Κυριακή) εκτός εορτών ή σε διαφορετικό ωράριο από το ανωτέρω θα πρέπει να συνεννοείται εκ των προτέρων με την Επιτροπή Παραλαβής.

Για τη δυνατότητα ή μη εργασίας τα συγκεκριμένα σαββατοκύριακα ή ώρες μετά τις 15:30 μ.μ., χωρίς όμως αυτό να είναι δεσμευτικό από την πλευρά του Γ.Ν. Θήρας, θα πρέπει η Επιτροπή Παραλαβής να συνεννοείται με τον Ανάδοχο.

**3.3 Τρόπος πληρωμής**

Η πληρωμή του συμβατικού τιμήματος στον ανάδοχο θα καταβληθεί εξήντα (60) ημέρες αφότου εκδοθεί και υπογραφεί Πρωτόκολλο Οριστικής Παραλαβής, χωρίς δυσμενείς παρατηρήσεις, από αρμόδια Επιτροπή του Γ. Ν. Θήρας, έναντι έκδοσης ισόποσου τιμολογίου.

Στον ανάδοχο θα δοθεί υπογραφή του Πρωτοκόλλου Προσωρινής Παραλαβής από αρμόδια Επιτροπή του Γ.Ν. Θήρας. Δηλαδή, μετά την ολοκλήρωση της διενέργειας του ελέγχου της ηλεκτρολογικής εγκατάστασης του Γ.Ν. Θήρας, χωρίς δυσμενείς παρατηρήσεις, σύμφωνα με όσα αναφέρονται στο άρθρο 4.1.1 των Τεχνικών Όρων – Εκτέλεση εργασιών 1ης φάσης των Τεχνικών Προδιαγραφών.

Το συνολικό 100% του συμβατικού τιμήματος θα καταβληθεί έναντι έκδοσης ισόποσου τιμολογίου μετά από την χωρίς δυσμενείς παρατηρήσεις, υπογραφή του Πρωτοκόλλου Οριστικής Παραλαβής από αρμόδια Επιτροπή του Γ.Ν. Θήρας, σύμφωνα με όσα αναφέρονται στα άρθρα 2 & 3 των Τεχνικών Όρων - Εκτέλεση εργασιών & των Τεχνικών Προδιαγραφών.

Τα συμβαλλόμενα μέρη δεσμεύονται από τις διατάξεις του Κανονισμού για την Προστασία Προσωπικών Δεδομένων (GDPR).

Για οποιαδήποτε πληροφορία μπορείτε να απευθύνεστε στον Δρ. Μ. Μπόμπουλο τηλ. 22860-35420.

**ΓΕΝΙΚΟΙ ΟΡΟΙ :**

* **Ισχύς Προσφορών:** 60 ημέρες κατ’ ελάχιστο.
* **Αποστολή προσφορών:** Ανοιχτές προσφορές στο e-mail: supplies@santorini-hospital.gr ή στο fax: 2286035459 έως τις 12.04.22 ημέρα Τρίτη και ώρα 13:00.
* **Τρόπος Πληρωμής:** Με δέσμευση του ποσού από τον ΚΑΕ 14.08.00.80 (Εξοπλισμός Τηλεπικοινωνιών) του εγκεκριμένου για το 2022 προϋπολογισμού του Γ.Ν. Θήρας και **εντός 60 ημερών** από την έκδοση τιμολογίου και την οριστική παραλαβή των ειδών.
* Τα έξοδα αποστολής βαρύνουν τον ανάδοχο.
* Στην υποβληθείσα προσφορά θα πρέπει να υπάρχει ρητή αναφορά ότι συμμορφώνεται πλήρως με τις τεχνικές προδιαγραφές της παρούσας πρόσκλησης.
* Η προσφορά θα πρέπει να φέρει σφραγίδα και υπογραφή .

Για ποσά πάνω από 1.500€ είναι απαραίτητη η προσκόμιση φορολογικής ενημερότητας και για ποσά πάνω από 3.000€ είναι απαραίτητη η προσκόμιση φορολογικής και ασφαλιστικής ενημερότητας.

**Ο ΕΝΤΕΤΑΛΜΕΝΟΣ ΣΥΜΒΟΥΛΟΣ ΓΙΑ ΤΟ Γ.Ν. ΘΗΡΑΣ**

**ΔΙΑΜΑΝΤΟΠΟΥΛΟΣ ΝΙΚΟΛΑΟΣ**